Kudruküla

Kudruküla on küla Ida-Viru maakonnas Narva-Jõesuu linnas Narva jõe ääres, Narva-Jõesuust vahetult kagus.

Enne Eesti omavalitsuste haldusreformi 2017. aastal kuulus küla Vaivara valda.

1503. aastast pärinevas Liivi ordu maameistri Wolter von Plettenbergi dokumendis, milles kinnitati Kudderendorpi (Kudruküla) ja Vepsküla elanike kalastamisõigused ning lubati võrgukuure ehitada avamere äärde, on paikkonda mainitud esimest korda. 1646. aastal andis Rootsi kuninganna Kristiina privileegiga igaveseks ajaks Narva linna patrimoniaalmõisaks  lootsiteenistuse ülalpidamiseks Kudruküla mõisa. Privileegiga anti Narva linnale Kudruküla küla, mis asus Narva poolel jõesuu juures kõigi sinna juurde kuuluvate päraldistega ja varadegaVirve Orav, Rahvastikust. Põlisperede päev Kudrukülas, Iisaku Muuseumi sari: Alutaguse suured kodu-uurijad, nr. 5, aprill 2022.

1920. aastal liideti Peetri valla Kudruküla, Vahatküla ja Schmetske suvituskoht ning  Narva valla Magerburgi küla (asus teisel pool Narva jõge) Narva-Jõesuu aleviga.Wiru maakonna nõukogu koosolek 5. juunil., Waba Maa, nr. 128, 11 juuni 1920  Kudruküla mõisa maale on rajatud ka Narva-Jõesuu.

Tänapäeval hõlmab Kudruküla ka hävinud Riigiküla alad. Sealt leiti 1951. aastal kolm kiviaja asulakohta ning teostatud ka hilisemalt arheoloogilisi väljakaevamisiAivar Kriiska, Irina Khrustaleva, Eldar Efendiev, Kudruküla historical village in Ida-Viru County, Archaeological Fieldwork in Estonia 2023, 215–222. 

Kuni Teise maailmasõjani kõneldi Kudrukülas kirderannikumurde Vaivara murrakute hulka klassifitseeritavat isuripärast Kudruküla murrakut.M. Must 1987. Kirderannikumurre, lk 39, 337 

Viited

Kategooria:Narva-Jõesuu linn
Kategooria:Ida-Viru maakonna külad